Ino
Ino er i græsk mytologi datter af Kadmos og Harmonia, gift med Athamas, hvis børn med Nefele, Frixos og Helle, hun prøvede at dræbe. For at undgå Athamas' hævn sprang hun i havet og blev forvandlet til havgudinden Leukothea.
Ino er muligvis en gammel, halvt glemt heroine eller gudinde; hun havde en gravkult i Theben, og hendes spring ud i havet minder påfaldende om de mykenske gudinder Afaias og Britomartis' spring.